ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.08÷ 31.08.2019 г.

1. Кратка обобщена информация за осъществената контролна дейност за периода и резултати от извършената контролна дейност:

През месец август 2019 г. от експертите на РИОСВ - Монтана са извършени 54 бр. проверки на 45 бр. обекта, от които 43 планови и 11 извънредни проверки. 
През отчетния месец е съставен един акт за установяване на административно нарушение. 
Постъпилите суми от имуществени санкции и глоби са 2050,00 лв., от текущи санкции по чл. 69 от ЗООС са 317,28 лв. 

Основните акценти в контролната дейност на РИОСВ - Монтана през отчетния период са:
· Комплексни проверки и  проверки на обектите, включени в Годишния план за контролната дейност на инспекцията;
· Проверки по сигнали и жалби, подадени в РИОСВ – Монтана.

2. Акценти от извършената месечна контролна и административно наказателна дейност:

За месец август 2019 г. са изготвени 36 бр. писмени отговори (по чл. 2, ал. 2 от Наредбата за ОС) на уведомления за инвестиционни предложения/планове/програми, които не подлежат на процедури по реда на глава VІ от Закона за опазване на околната среда (ЗООС). Не са давани указания за провеждане на процедура по преценяване необходимостта от извършване на ЕО и не са издавани решения за преценяване необходимостта от извършване на ЕО. През отчетния период са дадени 5 бр. указания за провеждане на процедура по преценяване необходимостта от извършване на ОВОС. Издадени са 4 бр. решения за преценяване необходимостта от извършване на ОВОС, с характер да не се извършва ОВОС. 
През отчетния период са разгледани 64 броя горскостопански програми и план-извлечения, за които са изготвени и съответните съгласувателни писма. Процедирани са  47 броя становища на ИП и бизнес планове  по чл. 2, ал. 2 от Наредбата за оценка на съвместимост. 
	По фактор „отпадъци“ през изминалия период по отношение на превантивния контрол са издадени: едни регистрационен документ за допълнение на регистрационен документ за събиране и транспортиране на отпадъци, едно решение за извършване на дейности по третиране на отпадъци. 

Текущ контрол
През месец август са извършени шест броя комплексни проверки за провеждането на текущ контрол по отношение степента на изпълнение изискванията на законодателството по компоненти и фактори на околната среда: „БНС Продакшън“ ООД, гр. Видин – обект за производство на соларни и отоплителни елементи по компонент „води“ и фактор „отпадъци“; „Кнауф България“ ЕООД, гр. София – обект за производство на гипс фазерни плоскости в гр. Видин по компоненти „води“, „въздух“, „почви“ и по фактори „отпадъци“ и „химикали“; „Екоагрострой“ АД, с. Ерден, общ. Бойчиновци – обект ТМСИ и варов възел по компонент „води“ и фактор „химикали“; „Пътинженеринг - М“ АД, гр. Монтана – обект асфалтова база с. Владимирово по компонент „въздух“ и фактор „отпадъци“; „Алексия 2002“ ЕООД, гр. София – кравеферма и инсталация за биогаз в с. Добри дол, общ. Лом по фактори „отпадъци“  и  „химикали“; „ИЖО“ ЕООД, гр. Лом – площадка за третиране на отпадъци в гр. Лом компонент „въздух“ и фактори „отпадъци“ и „химикали“.

[bookmark: _GoBack]През месец август са извършени проверки по сигнали:
По сигнал за натрапчива миризма на кафе е проверена единствената инсталация за печене на кафе на територията на гр. Монтана, с оператор „Фобос“ ЕООД.  Инсталацията не работи от м. септември 2016 г. и не е източник на цитираните миризми, като същото е многократно за периода, включително и от последната проверка.
През месец август в екоинспекцията е постъпил сигнал за аварирал маслен трансформатор от мачтов трафопост от електропровод, от който тече масло и създава предпоставки за възникване на пожар. Сигналът е изпратен незабавно до ЧЕЗ – Монтана и РД ПБЗН – Монтана. От РД ПБЗН е извършен оглед на описания мачтов трансформатор и е съставено разпореждане на собственика на съоръжението за отстраняване на теча.
През месец август е получен сигнал за намерена птица от вида мишелов в землището на с. Превала. Незабавно експерти от РИОСВ – Монтана са иззели птицата от мястото и е изпратена за лечение в Спасителен център „Дивите животни“ – София.  


3. Кратък анализ на постигнатите резултати в областта на опазване на околната среда от осъществената контролна дейност:
В резултат на осъществения превантивен контрол по опазване на резерватите от пожари – Резерват „Чупрене“ и резерват „Горната кория“ във връзка с провеждане на празниците на Балкана, като и изкачване на връх „Миджур“ не са допуснати незаконни дейности – пожари, безконтролно влизане в резерватните територии и др. забрани, определени в заповедите за обявяване и екологичното законодателство.   

 4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
           РИОСВ – Монтана участва в комисия за проверка на сигнали за замърсяване на реката, преминаваща през кв. „Мала Кутловица” в града. В нея се включиха и представители на Басейнова дирекция „Дунавски район” - Плевен, ОДБХ – Монтана и Община Монтана. Комисията е констатирала, че в района дейност извършва само един обект - кравеферма в с. Благово, общ. Монтана, близо до реката. В хода на проверката е установено наличието на две тръби, чрез които торовият отпад от фермата се отвежда към реката, като към момента на проверката от една от тръбите не е установено изтичане.  Във връзка с направените констатации комисията е дала предписание на собственика на фермата за прекъсване на връзката на кравефермата с реката. При извършена проверка на място, с цел последващ контрол по изпълнение на даденото от комисията предписание е констатирано, че няма изтичане на течен торов отпад към реката – той се отвежда до яма за съхранение на течния торов отпад, разположена на площадката на фермата.


